钦定古今图书集成/明伦汇编/氏族典/第398卷 > 李怀信
## 钦定古今图书集成/明伦汇编/氏族典/第398卷 > 李怀信

按《明外史李怀信传》：“怀信，大同人。由世荫历都指挥
佥事，掌山西都司，廉勤数被推荐。万历中，迁延绥中
路参将，进定边副总兵。四十三年，擢甘肃总兵官，威
名著河西。四十七年，辽东急，诏充援剿总兵官。时熊
廷弼为经略使，令怀信守沈阳。蒙古煖兔炒花谋入
犯，廷弼急移怀信戍首山，寇不敢入。俄泛、懿有警，檄”
怀信击却之。辽事益急。廷弼复负气凌诸将。怀信不
能堪，引疾去。天启二年起镇大同。明年罢。巳，追录边
功，进左都督。久之，卒于家。